CELEX: 32007R1502
Language: el
Date: 2007-12-18 00:00:00
Title: Κανονισμός (ΕΚ) αριθ. 1502/2007 της Επιτροπής, της 18ης Δεκεμβρίου 2007 , σχετικά με τη χορήγηση πιστοποιητικών εισαγωγής για τις αιτήσεις που υποβλήθηκαν κατά τη διάρκεια των εφτά πρώτων ημερών του Δεκεμβρίου 2007 στο πλαίσιο της δασμολογικής ποσόστωσης που ανοίχθηκε με τον κανονισμό (ΕΚ) αριθ. 812/2007 για το χοιρινό κρέας

19.12.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 333/60
            
         
      ΚΑΝΟΝΙΣΜΌΣ (ΕΚ) αριθ. 1502/2007 ΤΗΣ ΕΠΙΤΡΟΠΉΣ
   
   της 18ης Δεκεμβρίου 2007
   σχετικά με τη χορήγηση πιστοποιητικών εισαγωγής για τις αιτήσεις που υποβλήθηκαν κατά τη διάρκεια των εφτά πρώτων ημερών του Δεκεμβρίου 2007 στο πλαίσιο της δασμολογικής ποσόστωσης που ανοίχθηκε με τον κανονισμό (ΕΚ) αριθ. 812/2007 για το χοιρινό κρέας
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, για την κοινή οργάνωση των αγορών στον τομέα του χοιρινού κρέατος (1),
   τον κανονισμό (ΕΚ) αριθ. 812/2007 της Επιτροπής, της 11ης Ιουλίου 2007, για το άνοιγμα και τον τρόπο διαχείρισης της δασμολογικής ποσόστωσης για την εισαγωγή χοιρινού κρέατος από τις Ηνωμένες Πολιτείες Αμερικής (2), και ιδίως το άρθρο 5 παράγραφος 5,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 812/2007 άνοιξε δασμολογικές ποσοστώσεις για την εισαγωγή προϊόντων που εμπίπτουν στον τομέα του βοδινού κρέατος.
            
         
               (2)
            
            
               Οι αιτήσεις πιστοποιητικών εισαγωγής που υποβλήθηκαν κατά τη διάρκεια των εφτά πρώτων ημερών του Δεκεμβρίου 2007 για την υποπερίοδο από την 1η Ιανουαρίου μέχρι τις 31 Μαρτίου 2008 αφορούν ποσότητες μικρότερες των διαθεσίμων. Θα πρέπει συνεπώς να προσδιοριστούν οι ποσότητες για τις οποίες δεν υποβλήθηκαν αιτήσεις και να προστεθούν στην ποσότητα που έχει καθοριστεί για την επόμενη δασμολογική υποπερίοδο,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι ποσότητες για τις οποίες δεν υπεβλήθησαν αιτήσεις χορήγησης πιστοποιητικών εισαγωγής στο πλαίσιο της ποσόστωσης που φέρει τον αύξοντα αριθ. 09.4170 δυνάμει του κανονισμού (ΕΚ) αριθ. 812/2007, οι οποίες πρόκειται να προστεθούν στην υποπερίοδο από την 1η Απριλίου μέχρι τις 30 Ιουνίου 2008, ανέρχονται σε 1 843 025 kg.
   Άρθρο 2
   Ο παρών κανονισμός αρχίζει να ισχύει στις 19 Δεκεμβρίου 2007.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 18 Δεκεμβρίου 2007.
      
         
            Για την Επιτροπή
         
         Jean-Luc DEMARTY
         
         
            Γενικός Διευθυντής Γεωργίας και Αγροτικής Ανάπτυξης
         
      
   
   
      (1)  ΕΕ L 282 της 1.11.1975, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1913/2005 (ΕΕ L 307 της 25.11.2005, σ. 2). Από την 1η Ιουλίου 2008 ο κανονισμός (ΕΟΚ) αριθ. 2759/75 θα αντικατασταθεί από τον κανονισμό (ΕΚ) αριθ. 1234/2007 (ΕΕ L 299 της 16.11.2007, σ. 1).
   
      (2)  ΕΕ L 182 της 12.7.2007, σ. 7.